|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 48.** | | ODELJENJE**:** | | DATUM**:** |
| Nastavna tema: | **Let's communicate** | | | |
| Nastavna jedinica: | **Gestures** | | | |
| Tip časa: | utvrđivanje | | | |
| Cilj časa: | Usvajanje jezičkih sadržaja koji se odnose na neverbalnu komunikaciju. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:   * koriste reči i izraze koji se odnose na neverbalnu komunikaciju * razumeju jednostavniji tekst na temu neverbalne komunikacije * razumeju jednostavnije tekstove u kojima se opisuju sposobnosti i umeća * razmene pojedinačne informacije i/ili nekoliko informacija u nizu koje se odnose na radnje u sadašnjosti. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna | | | |
| Oblik rada: | rad u paru, frontalni, individualni | | | |
| Nastavne metode: | demonstrativna, dijaloška, rad na tekstu, audio-lingvalna | | | |
| Nastavna sredstva: | CD, tabla, udžbenik | | | |
| Korelacija sa drugim predmetima: | geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik staje pred učenike i zauzima stav kao sa slike *e* na 68. strani u udžbeniku, a zatim podstiče učenike da navedu kako se nastavnik oseća. Nastavnik podstiče učenika da navedu duhovite razloge zbog kojih bi nastavnik mogao tako da se oseća. | | | |
| **Glavni deo:**  (35 minuta) | **Udžbenik 68. strana, 1 Warm-up**  Nastavnik ističe naslov lekcije i objašnjava reč *gestures*, a zatim upućuje učenike da pročitaju pitanja na koja će odgovoriti nakon slušanja dijaloga.  Učenici slušaju CD 2 (audio-zapis 25), a zatim odgovaraju na pitanja iz vežbanja.  **IWB opcija:** Nastavnik prikazuje transkript dijaloga koji učenici čitaju po ulogama.  **2 Read**  **A)** Nastavnik najpre daje učenicima nekoliko informacija o državama koje se spominju u tekstu (Peru, Argentina, Nemačka, Indonezija itd.). Nastavnik ističe naslov lekcije i podstiče učenike da pogode njegovo značenje, a zatim se nadovezuje pitanjem:  *What do you think is more important, actions or words?*  Učenici čitaju tekst i slušaju CD 2 (audio-zapis 26), a zatim povezuju slike a-e sa odgovarajućim pasusima. Sledi usmena provera odgovora, a ukoliko učenici imaju nepoznatih reči, nastavnik ih zapisuje na tabli i objašnjava.  Nastavnik postavlja dodatna pitanja u vezi sa tekstom:  *Does a particular gesture mean the same thing everywhere in the world?*  *Where does tapping your head not mean ‘you’re crazy’?*  **IWB opcija:** Nastavnik prikazuje tekst na interaktivnoj tabli, a učenici zaokružuju sve zemlje u tekstu koje se spominju.  **B)** Učenici u paru povezuju rečenic iz tri različite kolone, vezane za temu teksta, a zatim usmeno izveštavaju.  **IWB opcija:** Provera odgovora se vrši na interaktivnoj tabli.    **Udžbenik 69. strana, 3 Vocabulary**  Nastavnik daje učenicima dovoljno vremena da pročitaju rečenice u vežbanju i da se upoznaju sa ilustracijama, a zatim pušta CD 2 (audio-zapis 27). Učenici imaju zadatak da povežu rečenice sa odgovarajućim slikama na osnovu slušanja, a nastavnik zatim objašnjava eventualne nepoznate reči.  **IWB opcija:** Nastavnik prikazuje slike u vežbanju i podstiče učenike da ih detaljnije opišu.  **4 Grammar**  Nastavnik upućuje učenike na primere upotrebe *–ing form.* Nastavnik na osnovu datih primera ističe razlike u upotrebi infinitiva i sadašnjeg participa i podstiče učenike da navedu svoje primere.  Za dodatna objašnjenja nastavnik upućuje učenike na odeljak *Grammar Reference* na 121. strani.  Učenici u paru rade vežbanje i dopunjuju rečenice odgovarajućim oblikom glagola. Sledi usmena provera odgovora.  **IWB opcija:** Nastavnik dodatno prikazuje odeljak Grammar reference, a provera odgovora se vrši na interaktivnoj tabli. | | | |
| **Završni deo:**  (5 minuta) | **5 Speak**  Nastavnik deli učenike u parove. Učenici diskutuju o različitim neverbalnim načinima komunikacije koji se koriste sa porodicom, prijateljima, nastavnicima i nepoznatim osobama. Nastavnik prati tok aktivnosti i pomaže kada je neophodno. Nekoliko učenika na kraju aktivnosti iznosi svoje zaključke pred razredom.  **Domaćí zadatak:** Radna sveska 51. i 52. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |