|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 37.** | | ODELJENJE**:** | | DATUM**:** |
| Nastavna tema: | **The unexplained** | | | |
| Nastavna jedinica: | **Prepositions** | | | |
| Tip časa: | obrada | | | |
| Cilj časa: | Usvajanje i primena predloga za vreme i mesto u pismenoj i usmenoj komunikaciji. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - primenjuju predloge za vreme i mesto  - opišu i uporede živa bića, predmete, mesta, pojave, radnje, stanja i zbivanja koristeći jednostavnija jezička sredstva. | | | |
| Međupredmetne  kompetencije: | komunikacija, kompetencija za učenje, saradnja, digitalna, rešavanje problema | | | |
| Oblik rada: | frontalni, individualni, rad u paru i u grupi | | | |
| Nastavne metode: | igrolika nastava, rad na tekstu, dijaloška, auditivna | | | |
| Nastavna sredstva: | udžbenik, radna sveska, papirići sa rečenicama | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik uvodi učenike u temu zapisujući rečenicu na tabli:  *The climbers started climbing down the mountain* ***at*** *noon.*  Nastavnik ističe reč *at* i pita učenike o kakvoj vrsti reči se radi i mogu li da navedu još neke primere upotreba predloga. | | | |
| **Glavni deo:**  (30 minuta) | **Udžbenik 55. strana, 3 Grammar**  Nastavnik upućuje učenike na date primere upotrebe predloga i diskutuje sa učenicima o načinima njihove upotrebe. Nastavnik zatim podstiče učenike da navedu svoje primere u kojima će upotrebiti neki od datih predloga. Za dodatna objašnjenja nastavnik upućuje učenike na odeljak *Gramar reference* strana 119.  Učenici u paru dopunjuju rečenice odgovarajućim predlogom. Sledi usmena provera odgovora.  **IWB opcija:** Nastavnik dodatno prikazuje odeljak Grammar reference, a provera odgovora se vrši na interaktivnoj tabli.  **4 Listen**  **A)** Nastavnik podstiče diskusiju pitajući učenike da li im se ikada dogodilo nešto čudno i neobjašnjivo.  Nastavnik upućuje učenike da će čuti dečaka i devojčicu, koji pričaju o čudnim događajima. Nastavnik pušta CD 2 (audio-zapis 12), a učenici zatim odgovaraju na pitanja:  *What couldn't the people in the story find?*  *Did they find it in the end?*  **B)** Učenici čitaju tekst, a nastavnik objašnjava eventualne nepoznate reči. Učenici zatim slušaju CD 2 (audio-zapis 13) i ispravljaju istaknute reči koje se ne poklapaju sa audio-zapisom. Sledi usmeno izveštavanje.  **IWB opcija:** Provera odgovora pod B se vrši na interaktivnoj tabli. Nastavnik dodatno prikazuje transkript audio-zapisa koje učenici čitaju po ulogama vežbajući izgovor.  Nastavnik upućuje učenike na radnu svesku i deli učenike u parove. Učenici rade vežbanja za predloge, a zatim sledi usmena provera odgovora.  **Radna sveska 43. strana**  **B)** Učenici zaokružuju jednu od dve ponuđene reči, kako bi data rečenica bila tačna.  **C)** Učenici zaokružuju jedan od ponuđenih odgovora kako bi dopunili rečenice odgovarajućim predlozima.  **Radna sveska 44. strana**  **D)** Učenici posmatraju slike i dopunjuju rečenice odgovarajućim predlogom za mesto.  **E)** Učenici najpre čitaju tekst, a zatim ga dopunjuju odgovarajućim predlozima. | | | |
| **Završni deo:**  (10 minuta) | Nastavnik deli učenike u grupe od po troje učenika. Nastavnik je prethodno zalepio na različita mesta u učionici papiriće sa rečenicama koje uključuju predloge. Jedan učenik odlazi do rečenice i čita je. Drugi učenik iz tima pamti rečenicu i trči do trećeg tima prenoseći mu je, dok treći član tima zapisuje rečenice.  *They are staying at a hotel near the city centre.*  *I usually travel to Spain by car.*  *My mum works from 9 to 5.*  *The robber ran out of bank.*  Učenici imaju 5 minuta za ovu aktivnost.  Nastavnik zatim daje učenicima minut da provere svoje odgovore. Pobednik je tim koji ima najveći broj tačno zabeleženih rečenica. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |