|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 15.** | | ODELJENJE**:** | | DATUM**:** |
| Nastavna tema: | **Travelling around** | | | |
| Nastavna jedinica: | **What’s cooking?** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na termine za pripremanje hrane. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:   * primene reči i izraze vezane za pripremanje hrane * razumeju jednostavnije kulinarske recepte i da ih sami napišu * pronađu informacije u tekstu i slušanjem. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, metoda pisanja, dijaloška, audio-lingvalna | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik uvodi učenike u temu časa pitanjima:  *Have you ever tasted food from another country?*  *What is your favourite dish?*  *Is any particular foreign cuisine your favourite?*  *Do you cook?* | | | |
| **Glavni deo:**  (30 minuta) | **Udžbenik 26. strana, 1 Vocabulary**  **A)** Nastavnik pomaže učenicima da imenuju i provežbaju izgovor reči sa slike, a zatim učenici povezuju nazive predmeta sa slike sa odgovarajućim brojevima. Nastavnik pušta CD (audio-zapis 24, 25), kako bi učenici proverili odgovore i provežbali izgovor.  **B)** Nastavnik zapisuje na tabli i objašnjava nepoznate reči. Učenici u paru posmatraju slike i pored reči zapisuju odgovarajuće brojeve. Sledi usmena provera odgovora.  **IWB opcija:** Provera odgovora se vrši pomoću interaktivne table. Učenici usmeno čitaju svoja rešenja, a nastavnik klikom na odgovarajuće polje prikazuje tačan odgovor.  **2 Read**  **A)** Nastavnik ističe naslov lekcije i fotografije koje su u sklopu teksta i navodi učenike na zaključak o čemu se radi u tekstu, a zatim daje nekoliko dodatnih informacija o toploj čokoladi i sušiju.  Učenici slušaju CD (audio-zapis 26), čitaju tekst i podvlače nepoznate reči, koje nastavnik kasnije objašnjava.  Nastavnik pokreće diskusiju u vezi sa tekstom pitanjima:  *Why is this recipe different?*  *Why is this sushi called stripy sushi?*  *What does Clive Hardy do?*  *Whish recipe is from Japan?*  **IWB opcija:** Udžbenici su zatvoreni. Nakon diskusije nastavnik precrtava određene delove teksta pomoću softvera za interaktivnu tablu i prikazuje ga učenicima. Učenici usmeno dopunjuju delove teksta.  **Udženik 27. strana**  **B)** Učenici ponovo čitaju tekst i pronalaze informacije u tekstu na koje se odnose istaknute (boldirane) reči i izrazi i vežbanju. Sledi usmena provera odgovora.  **IWB opcija:**  Provera odgovora se vrši tako što učenici pronalaze informacije u tekstu prikazanom na interaktivnoj tabli i zaokružuju ih.  **3 Listen**  Nastavnik upućuje učenike da će čuti dva dijaloga. Učenici slušaju CD (audio-zapis 25), a zatim zaokružuju tačne odgovore. Sledi usmena provera odgovora.  **IWB opcija:** Nastavnik prikazuje transkript dijaloga koji učenici čitaju po ulogama vežbajući izgovor. | | | |
| **Završni deo:**  (10 minuta) | **4 Write**  Nastavnik deli učenike u parove. Učenici imaju zadatak da individualno, koristeći slike i izraze u vežbanju napišu recept. Kada završe razmenjuju recepte sa parom, kako bi međusobno ispravili greške. Nekoliko učenika čita  svoja rešenja za recept. Nastavnik ispravlja učenike, ukoliko je potrebo i pohvaljuje ih.  **Domaćí zadatak:** Radna sveska 19. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |