|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 35.** | | ODELJENJE**:** | | DATUM**:** |
| Nastavna tema: | **The unexplained** | | | |
| Nastavna jedinica: | **Who dunnit?** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na razmenu informacija koje se odnose na događaje iz prošlosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavnije tekstove koji se odnose na opis osoba, biljaka, životinja, predmeta, mesta, pojava, radnji, stanja i zbivanja  - opišu i uporede živa bića, predmete, mesta, pojave, radnje, stanja i zbivanja koristeći jednostavnija jezička sredstva  - razumeju jednostavnije tekstove u kojima se opisuju radnje i situacije u sadašnjosti i prošlosti. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna | | | |
| Oblik rada: | frontalni, individualni, rad u paru | | | |
| Nastavne metode: | dijaloška, rad na tekstu, metoda pisanja, demonstrativna, audio-lingvalna | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: |  | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Nastavnik kaže *Whodunnit?*  i pita učenike da pogode značenje. nastavnik zapisuje izraz na tabli i pored značenje *Who has done it?*  Nastavnik daje dodatna objašnjenja da je u pitanju izraz za krimi komade, priče, knjige u kojima je počinilac zločina nepoznat.  Nastavnik dodatno postavlja pitanja kojima podstiče diskusiju:  *Have you ever read a crime story or watched a detective film?*  *What happened in the end?*  *Were the criminals caught?* | | | |
| **Glavni deo:**  (30 minuta) | **Udžbenik 52. strana, 2 Vocabulary**  **A)** Učenici posmatraju slike i na osnovu njih pogađaju značenje datih reči. Nastavnik zapisuje reči na tabli i daje dodatna objašnjenja. Učenici zatim u paru dopunjuju rečenice ključnim rečima. Nastavnik pušta CD 2 (audio-zapis 7, 8), a učenici proveravaju svoje odgovore.  **B)** Nastavnik pita učenike u čemu je razlika između reči *crime* i *criminal*. Učenici u paru dopunjuju tabelu ponuđenim rečima, raspoređujući ih na odgovarajuće mesto u zavisnosti od vrste reči. Sledi usmeno izveštavanje.  **IWB opcija:** Nastavnik prikazuje slike pomoću interaktivne table, a provera odgovora se takođe vrši na interaktivnoj tabli. nastavnik poziva učenike da dopune tabelu svojim primerima.  **3 Read**  **A)** Nastavnik upućuje učenike na datume i naslove u sklopu teksta i podstiče učenike da pogode o čemu se radi u tekstu. Nastavnik pušta CD 2 (audio-zapis 9). Učenici slušaju, čitaju i podvlače eventualne nepoznate reči koje nastavnik zatim objašnjava i zapisuje na tabli. Nastavnik postavlja dodatna pitanja kojima proverava razumevanje pročitanog teksta:  *How did the thieves manage to enter the museum?*  *How much were the thirteen pieces of art they stole in 1990?*  *Did the police manage to catch the thieves?*  Nekoliko učenika čita tekst glasno.  **IWB opcija:** Nastavnik prikazuje tekst na interaktivnoj tabli i poziva učenike da u svakom pasusu zaokruže ključne reči i izraze koji oslikavaju suštinu teksta. Nastavnik zatim prekriva ostatak teksta i ostavlja samo ključne izraze. Učenici imaju zadatak da prepričaju tekst koristeći otkrivene reči kao podsetnik.  **B)** Učenici čitaju rečenice 1-6, a zatim ih dopunjuju informacijama iz teksta. Sledi usmeno izveštavanje.  **IWB opcija:** provera odgovora se vrši na interaktivnoj tabli. | | | |
| **Završni deo:**  (5 minuta) | **4 Listen**  Nastavnik pita učenike:  *Have you ever heard about any kidnapping in the news? What happened?*  Učenici slušaju TV voditelja CD 2 (audio-zapis 10) i dopunjuju rečenice 1-5 informacijama na osnovu slušanja. Sledi usmena provera odgovora.  **IWB opcija:** Nastavnik prikazuje transkript dijaloga koji učenici čitaju po ulogama.  **Domaćí zadatak: a)** Udžbenik 51. strana, 6 Write  **b)** Radna sveska 39. strana vežbanja A i B | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |