|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 5.** | | ODELJENJE**:** | | DATUM**:** |
| Nastavna tema: | **Battle of the teens** | | | |
| Nastavna jedinica: | **Who’s the best?** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na poređenje dva pojma i iskazivanje mišljenja poređenjem prideva i priloga. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:   * iskažu svoje mišljenje o različitim vrstama sportova * primene naučene reči i konstrukcija u usmenim i pismenim vežbanjima. za izražavanje dopadanja i nedopadanja * koriste too i enough da iskažu svoje dopadanje i nedopadanje * porede dva pojma korišćenjem različitih oblika prideva i priloga. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna, odgovoran odnos prema zdravlju | | | |
| Oblik rada: | frontalni, individualni, rad u paru i grupi | | | |
| Nastavne metode: | igrovne aktivnosti, dijaloška, rad na tekstu, dramske aktivnosti | | | |
| Nastavna sredstva: | papirići sa rečima, udžbenik, CD, tabla | | | |
| Korelacija sa drugim predmetima: | fizičko i zdravstveno vaspitanje vaspitanje | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Pantomima**  Nastavnik obnavlja sa učenicima reči sa prethodnog časa tako što pozove šestoro učenika i daje im papiriće sa ispisanim rečim (*whisper, yell, chat, explain, argue, explain)*. Učenici imaju zadatak da pantomimom objasne zadate termine, a ostali učenici u razredu pogađaju. | | | |
| **Glavni deo:**  (30 minuta) | **Udžbenik 12. strana**  Nastavnik ističe sliku koja prati tekst i pita učenike da pogode o čemu se radi u tekstu, a zatim postavlja dodatna pitanja učenicima, podstičući diskusiju:  *Do you play sports?*  *How often do you practise?*  *Do you think that some sports are only for boys and other girls?*  *What sports do you think the girls in the picture play? What about Adam?*  **1 Read**  **A)** Nastavnik pušta CD (audio-zapis 7), učenici čitaju tekst u svojim udžbenicima i podvlače nepoznate reči. nastavnik zapisuje na tabli nepoznate reči i objašnjava ih, a zatim dodatnim pitanjima proverava razumevanje pročitanog teksta:  *Why do the girls need a goalkeeper?*  *Why does May call Adam a chicken?*  *Is Adam going to play hockey for their team?*  Nastavnik deli učenike u grupe od po troje učenika i daje im vremena da pročitaju i provežbaju tekst, a zatim poziva nekoliko dobrovoljaca da prenesu glavne delove teksta kroz improvizovani skeč.  **B)** Učenici rade u paru i povezuju reči i fraze 1-6 sa njihovim značenjima a-f. Sledi usmena provera odgovora  **C)** Učenici označavaju date rečenice kao tačne ili netačne T-F, a zatim usmeno izveštavaju.  **D)** Nastavnik podstiče učenike da pronađu odgovor na pitanje iz vežbanja u tekstu.  **IWB opcija:** Provera odgovora se vrši na interaktivnoj tabli.  **Udžbenik 13. strana**  **2 Vocabulary**  Nastavnik zapisuje na tabli reči iz vežbanja i poziva učenike da napišu reči suprotnog značenja najpre u udžbenicima, a zatim pojedinačno na tabli.  Nastavnik pušta CD (audio-zapis 8) kako bi učenici provežbali izgovor datih reči.  **3 Pronunciation**  Nastavnik pušta CD (audio-zapis 9), a učenici označavaju u tabeli kom delu tabele na osnovu izgovora date reči pripadaju. Sledi usmena provera odgovora.  **4 Grammar**  Nastavnik zapisuje na tabli rečenice:  *The skyscraper is a tall building.*  *Tony can run fast.*  Nastavnik postavlja pitanje učenicima koja od podvučenih reči je pridev, a koja prilog, a zatim daje dodatna objašnjenja u vezi sa poređenjem prideva, komparativom, superlativom, poređenjem po jednakosti i nejednakosti, uvek najpre pružajući priliku učenicima da se upoznaju sa primerima i samo donesu zaključke, a zatim dajući dodatna objašnjenja i primere. Nastavnik upućuje učenike na odeljak *Grammar reference* na 113. strani, a zatim deli učenike u parove. Učenici zajedno dopunjuju rečenice odgovarajućim oblikom prideva i priloga datih u zagradi. Sledi usmena provera odgovora.  **5 Speak**  Učenici u paru diskutuju o sportovima u vežbanju, služeči se datim rečima, a zatim zapisuju pasus u kojem porede date sportove. Nekoliko učenika čita svoja zapažanja pred razredom. | | | |
| **Završni deo:**  (10 minuta) | **6 Write**  Učenici pišu dva pasusa poredeći dva sporta iz 5. vežbanja. Nastavnik prati tok aktivnosti i pomaže po potrebi, a učenici zatim čitaju pred odeljenjem svoje zapise.  **Domaćí zadatak:** Radna sveska 6. i 7. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |