|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 17.** | | ODELJENJE**:** | | DATUM**:** |
| Nastavna tema: | **Travelling around** | | | |
| Nastavna jedinica: | **Going Places** | | | |
| Tip časa: | utvrđivanje | | | |
| Cilj časa: | Usvajanje jezičkih sadržaja koji se odnose na opisivanje omiljenih turističkih destinacija. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - primene izraze vezane za putovanja, odmor i turističke destinacije  - razumeju jednostavnije tekstove koji se odnose na mesta  - opišu i uporede mesta koristeći jednostavnija jezička sredstva | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna | | | |
| Oblik rada: | frontalni, individualni, rad u paru | | | |
| Nastavne metode: | dijaloška, demonstrativna, auditivna, diskusija | | | |
| Nastavna sredstva: | tabla, CD,udžbenik | | | |
| Korelacija sa drugim predmetima: | geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  Nastavnik uvodi učenike u temu časa pitanjima:  *What do you do/visit when you go to a new place?*  *What is important for you to see/know?* | | | |
| **Glavni deo:**  (30 minuta) | **Udžbenik 30. strana, 1 Vocabulary**  Nastavnik zapisuje na tabli nepoznate reči iz 1. vežbanja. Učenici zatim rade u paru i pored istaknutih pojmova zapisuju brojeve sličica sa prikazane mape. Sledi usmena provera odgovora.  **IWB opcija:** Nastavnik prikazuje mapu i pojmove pomoću interaktivne table, a provera odgovora se vrši na interaktivnoj tabli.  **2 Read**  **A)** Nastavnik upućuje učenike na tekst i postavlja pitanja:  *Which place is described in the diary?*  *What do you know about Beijing?*  Nastavnik pušta CD (audio-zapis 32), učenici slušaju, prate tekst u udžbenicima i podvlače nepoznate reči koje nastavnik kasnije objašnjava.  Nastavnik postavlja dodatna pitanja kojima proverava razumevanje pročitanog teksta:  *Where is Beijing?*  *Has the writer ever been to Beijing?*  *Why is late spring and autumn the best time to visit Beijing?*  **B)** Učenici imaju zadatak da pomognu turistima, tako što će u tekstu pronaći odgovore na njihove zahteve u vežbanju i predložiti im mesta koja treba da posete. Sledi usmeno izveštavanje.  **IWB opcija:** Učenici podvlače tražene delove teksta prikazanog na interaktivnoj tabli pomoću softvera za interaktivnu tablu.  **C)** Učenici u paru pronalaze sinonime za date prideve. Sledi usmena provera odgovora.  **IWB opcija:** Provera odgovora se vrši na interaktivnoj tabli. Učenici dopisuju i svoje predloge sinonima, koji nisu spomenuti u tekstu.  **Udžbenik 31. strana, 3 Listen**  **3 Listen**  **A)** Nastavnik objašnjava nepoznate reči, a zatim pušta CD (audio-zapis 33, 34), kako bi učenici čuli i označili pojmove koji se spominju u razgovoru sa predstavnikom turističke agencije. Sledi usmena provera odgovora.  **B)** Učenici ponovo slušaju snimak i zaokružuju tačne odgovore, a zatim usmeno izveštavaju.  **IWB opcija:** Provera odgovora se vrši na interaktivnoj tabli, a zatim učenici čitaju transkript dijaloga po ulogama.  **4 Speak**  Nastavnik deli učenike u parove. Učenici razgovaraju o svojim omiljenim destinacijama. Nastavnik prati tok aktivnosti i pomaže. Nekoliko učenika pred razredom prepričava koja je omiljena destinacija para sa kojim su razgovarali.  Na kraju časa nastavnik objašnjava učenicima da će narednog časa praviti poster prezentacije omiljenih destinacija i da je neophodno da ih istraže, a zatim učenike deli u grupe od po četvoro učenika. | | | |
| **Završni deo:**  (10 minuta) | **5 Write**  **A)** Nastavnik upućuje učenike na savete za pisanje date u vežbanju i daje dodatna objašnjenja po potrebi.  **B)** Učenici čitaju rečenice i označavaju kojem pasusu pripadaju. Sledi sumena provera odgovora.  **Domaćí zadatak:**  **a)** Radna sveska 23. strana  **b)** Učenici treba da pripreme materijal za poster prezentacije i istraže destinacije koje će predstaviti. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |